En kun 16-årig pige er netop kendt skyldig for manddrab på sin mor i forening med hendes dengang 28-årige kæreste. Moren blev slået ihjel i sit hus i Kvissel i oktober sidste år med op mod 20 knivstik. Under hele sagen har både pigen og hendes kæreste afgivet tilståelser, trukket dem tilbage og kommet med modstridende forklaringer i retten. Nævningene lægger til grund for afgørelsen: at de tiltalte efter egne forklaringer har været på gerningsstedet omkring drabstidspunktet. den 16-årige datter ringede efter en taxa til sin kæreste. der var kontakt mellem de tiltalte omkring drabstidpunktet, Blodet, som hun har afgivet forklaring om, giver ingen mening, da vidnerne ikke så noget blod 26. september skrev hun en Facebook-besked om, at 'måske min mor er død' den 28-åriges beskrivelser var så præcise, at de stemmer overens med de tekniske undersøgelser, under hovedforhandlingen ændrede han dette. På denne baggrund lægger de den tidligere forklaring til grund retten finder det bevist, at de tiltalte i forening har slået moren ihjel retten finder det ikke bevist, at det er sket på datterens foranledning Begge er kendt skyldige i henhold til paragraf 237 i straffeloven. Pigen fortrak ikke en mine, da dommen blev læst op. Kæresten anker - hun vil have mild straf Efter afgørelsen fortalte mandens forsvarer, Mads Kjær, at hans klient vil anke, når straffen bliver udmålt. - Min klient er selvfølgelig meget rørt og påvirket af det her, siger Mads Kjær. Forsvarer for pigen, Aksel Groth, anerkender efter dommen, at alle nævninge var enige. Men når straffen skal udmåles på mandag, vil han selvfølgelig argumentere for, at hun var 15 år, da drabet skete. Han vil fremlægge en konkret sag, hvor en 16-årig dreng slog sin stedfar ihjel og fik fem års fængsel. Begge forsvarsadvokater procederede i går for frifindelse af begge. Der falder dom i sagen på mandag, og straframmen for manddrab iht. paragraf 237 lyder på fem år til livstid.

Opsummering:
En kun 16-årig pige og hendes 29-årige kæreste risikerer livstid, efter et enigt nævningeting har kendt begge skyldige i manddrab på pigens mor. Kæresten anker.